Tam yén ! Ǹtondôbə a ǹdámán sí, ndɔ̄ fə ǎ nyimi dzɔ̌, a ndugulan ǹnam, a tsama bətɔbɔ̌ yā étē. 2Bəfada ai zəzə̌ bod, ǹdzóe ai etúga, ǹtómbā mīníngá ai etúga, é mod ǎ kus anə́ ényɔ́ ā kuan, ényɔ́ ā və́ ai ényɔ́ ā kole, ényɔ́ ā yân mvólá ai ényɔ̄ ā sílī mvólá. 3Sí yayi mǎn ǹdáman, bə́ mān fə dzɔ sa, ḿból Ńtondôbə ǎ tə́lé dɔ̄. 4Sí é nə á məyəb, ńdɔ yâsulan, sí ésə yadzɔɔlan, ńdɔ̄ fə yâsulan, éyə̄ fə miǹkǒl myásulan nálā. 5Sí é nə́ ǹsámálán etɔ̌m bətɔbɔ̌ yā étē, amú bə́ ngádaŋ məmvéndé, bə́ lúmú mvús á bə̄tə́bə́gá, bə́ ngábyandi elad ámvóé Ńtondôbə. 6Asú tē éyɔg yamin sí, ébá bátɔbɔ étēde bə́ bə̄gə́ ǹdzǔg. Asú tē bətɔbɔ bə́ sí bádīg, təge ai é dzóm yálígi.